Case ID: 1139660
Sentence 31: Məhkəmə kollegiyasının iclasında Şəki Rayon Prokurorluğunun böyük müstəntiqi vəzifəsini icra edən Tural Yaqubov vəsatəti müdafiə etdiyini, şikayətin əsassız olduğunu, Təqsirləndirilən şəxs xx xxxxxx 2020-ci ildə dayısı oğlu Orxan Yusiflinin mobil telefon vasitəsi ilə ona zəng edərək köməklik etmək barədə xahişi ilə bağlı sonuncu ilə görüşdüyünü, ünvan 2 ünvanında yerləşən İskəndər İskəndərova məxsus tikintisi başa çatdırılmış, lakin təmir olunmamış və yaşayış olmayan fərdi yaşayış evinə getdiyini, orada Orxan Yusifovun qəsdən adam öldürmə kimi xüsusilə ağır cinayət törətməsini bildirməklə cinayətin izlərini itirmək məqsədi ilə zərərçəkmişin meyitini daşımaqla onu dəmir vannaya yerləşdirib üzərinə beton tökməklə gizlətmək barədə razılığa gəldiyini, bundan sonra Orxan Yusifli ilə birlikdə Şəki şəhər bazarına gedərək, oradan xalta və zəncir alaraq yenidən həmin evə qayıtdıqlarını, həmin evdə Orxan tərəfindən qəsdən öldürülmüş Eyvaz Səmədovun meyitini daşımaq üçün zəncirləri Orxan Yusifovun belinə, xaltanı isə meyitin ayağına bağlamaqla, Orxan Yusifovla birlikdə meyiti daşımağa çalışdığını, lakin zəncir qırıldığından, buna nail ola bilməməklə qabaqcadan vəd etmədən xüsusilə ağır cinayəti gizlətdiyini, Təqsirləndirilən şəxs xx xxxxxx 2020-ci ildə, saat 06:15-də həmin cinayəti törətməkdə şübhəli şəxs qismində tutulduğunu, xx xxxxxx 2020-ci il tarixli qərarla CM-in 307.3-cü maddəsilə təqsirləndirilən şəxs qismində cəlb edilərək ona həmin maddədə nəzərdə tutulan ittihamın elan olunduğunu, Təqsirləndirilən şəxs törətdiyi cinayət əməlinə görə məsuliyyət nəzərdə tutan maddənin sanksiyasında beş ilədək məhrumetmə cəzasının nəzərdə tutulduğunu, azadlıqda qalacağı halda cinayət prosesini həyata keçirən orqandan gizlənə və cinayət qanunu ilə nəzərdə tutulmuş əməli yenidən törədə, cəmiyyət üçün təhlükə yarada biləcəyini, cinayət prosesini həyata keçirən orqanın çağırışlarına üzrlü səbəblər olmadan gəlməyəcəyi və ya digər yolla cinayət məsuliyyətinə cəlb edilməkdən və ya cəza çəkməkdən boyun qaçıracağı ehtimalını, törətdiyi cinayətin xarakterini və ictimai təhlükəlilik dərəcəsini, cinayət prosesində iştirak edən şəxslərə qanunsuz təsir göstərməklə ibtidai istintaqın və ya məhkəmənin normal gedişinə mane olacağını nəzərə alaraq şikayətin təmin olunmamasını və birinci instansiya məhkəməsinin qərarının dəyişdirilmədən saxlanılmasını məhkəmə kollegiyasından xahiş etmişdir.